JohanHeinsen/ENO huggingface dataset:
Aalborgs Stifts Adresseavis, 1824-04-17
Tirsdagen den 27de April ved 10 slet Formiddag, opbydes ved offentlig Auction paa Hovedgaarden Restrup, endeel Meubler og Løsøre, bestaaende af Sophaer, Stole, 2 store Speile i forgyldte Rammer, 1 Divan med Bord, et Taffeluhr, Sengesteder med Omhæng, Sengeklæder, flere 3 Etage og mindre Jern Kakkelovne, Kobber, Tin, Steentøi, noget Smederedskab, m.v., tilhørende Hr. Johan Michael, de Neergaards Opbudsboe, imod Betaling ved Tilslaget, eller naar paafordres. Nibe den 7de April 1824. Bassesen.
Aalborgs Stifts Adresseavis, 1824-04-17
Fredagen næstkommende 23de April, Formiddag Kl. 10, fader Amtsprovst Obel i Tolstrup Præstegaard, formedelst Bortforpagtning af Præstegaardens Jorder, ved Auktion bortsælge endeel Heste, Køer, ungt Qvæg, Faar med Lam, Vogne, Plouge, Harver, med øvrige Gaards- og Avlsredskaber, Sengesteder med og uden Omhæng, Klæder og Lagener til Folkesenge, en Dragkiste, 3de Jernbilæggerovne, en Skriverpult et Skab, m.v. hvilket herved bekjendtgjøres. Sæbye den 9de April 1824. Boeck.
Aalborgs Stifts Adresseavis, 1824-04-21
Udlandet.
Aalborgs Stifts Adresseavis, 1824-04-21
Spanien. Den 30te f. M. er Kongen afreist til Aranjues. Alle franske Poster bleve derpaa afløste af Spanier. Endeel af de franske Tropper har forladt Staden Madrid, de Øvrige skulde blive til den 5te April. Der hersker forresten den fuldkomneste Rolighed der. Den kongl. Familie har ifinde at blive i Aranjues til Midten af Junii. Jmidlertid skal den have en stærk Garnison, bestaaende af Livgarden og franske tilligemed Schweitzertropper. Et Troppekantonnement oprettes i Flækken Valdemoro paa Halvveien til Madrid, ligesom og i forskjellige Byer i Omkredsen af Aranjues for at beskytte denne Residents, der er aaben fra alle Kanter, da der i Omegnen ere Bander nok af Misfornøiede, der udøve mange Excesser. Den 24de Marts, Aarsdagen efter Kongens Tilbagekomst af fransk Fangenskab, var der Cour og Haandkys ved Hoffet.
Aalborgs Stifts Adresseavis, 1824-04-21
Jfølge adskillige Grundeieres Forestilling har Hs. Majestæt i et Decret af 11te f. M. bestemt: At ifølge den ubetingede Tilintetgjørelse af alle Cortesbeslutninger ere og Lovene angaaende Majorater og andre substituerede Godser satte paa den Fod, som før den 7de Marts 1820, og skulle disse Godser ufortøvet gives tilbage til deres Eiere. Disse kunne dog ikke revindicere Jndtægterne, men vel tvinge dem, der have nydt dem, til Reparaturer og Skadeserstatning. Kan Eieren ikke udbetale Godsets Værdie, da skal Kjøberen nyde Jndtægterne af Godset, indtil det bliver betalt; denne Betingelse er dog Eierens umiddelbare Arving ikke underkastet.
Aalborgs Stifts Adresseavis, 1824-04-21
Det hedder, at Reglementet om de kongl. Frivillige, som Alle ere saa misfornøiede med undtagen de Revolutionaire, vil paa kongl. befaling igjen blive suspenderet; thi, siger Man, er det paa den ene Side farligt, at give et bevæbnet Korps formegen Frihed, hvormed det kan undertrykke sit Land, da er det paa den anden Side ikke mindre upolitisk, at afvæbne Alle dem, der have kæmpet for deres Konge, og som Man ikke kan bebreide Andet end deres Troskab. Gen. Lieut. Echavarri, der var udnævnt til Marqvis de la Fidelidaf som en afgjort Absolutist, har maattet forlade Madrid, inden 24 Timer, og Gen. Longa er afsat fra sin Commando, i Santander og skal have Brigadeer Moreno til Eftermand. J Navarra have Cortes, ifølge det kgl. Decret, aabnet deres Møder. De bestaae af 3 Stænder: Geistlighed, Adel og Borgere, og En af deres første Beslutninger vil, som det hedder, blive en almindelig Bevæbning af Landet.
Aalborgs Stifts Adresseavis, 1824-04-21
Alle Politieintendanter for Provindserne ere udnævnte, men istedetfor dem for de baskiske Provindser Corregidorer og Landsdeputerede af Alava. Chevalier Anduaga, der af det forhenværende Regentskab var bestemt til Gesandt ved Turinerhoffet, derefter blev forsat til Berlin og 2 Maaneder derefter til Constantinopel, er nu udnævnt til spansk Gesandt ved det kongl. danske Hof. Der har og fundet adskillige andre Forandringer Sted i det diplomatiske Corps, og Man taler ogsaa om nye Gesandter for Paris og London. - Den 26de f. M. blev Folkemartyren Kanonicus Vinuesas Liig, høitidelig bisat i Jesuiterkirken; 13 Mennesker ere arresterede som hans Mordere, og vente snart deres Dom. Til at bestride Omkostningerne ved Hoffets Reise til Aranjues har huset Rothschild laant Regjeringen 400000 Franker. Et Laan paa 200 Mill. Realer, som Regjeringen vilde have havt af Geistligheden, fik den ikke, fordi, som Man paastod, Man var for fattig dertil. Gen. Bourmont, om hvem det ellers hedder, at han vilde reise til Paris, er hos Kongen i Aranjuez, hvorhen og Grev Osalla er reist; Marqvis v. Tallaru derimod er i Madrid. Efterat 5000 Mand af den franske Garnison i Madrid var draget bort derfra til Aranjues under Bourmonts umiddelbare befaling, udbredte den Efterretning sig, at de Øvrige ogsaa vilde drage, bort herfra, og Garnisonen saaledes komme til at bestaae næsten blot af Spanske. Dette vakte en saadan Frygt, at 3000 Jndvaanere forlangte Pas, endskjøndt Gen. Qvesadaforsikkrede dem om, at han med hine spanske Tropper vilde indestaae for Alt. Der skal siden paa den franske Gesandts Forestilling være bleven besluttet, at endeel franske Tropper, skulle blive der. Mange mene, at Gen. Qvesada har ved denne Indretning blot villet prøve, om Roligheden endog efter de franske Troppers Afmarsch kunde vedligeholdes i Madrid; men blev snart overtydet om det Modsatte.
Aalborgs Stifts Adresseavis, 1824-04-21
Fra alle Kanter hører Man om Uroligheder. J Guadalaxara har Pøbelen nylig ved høilys Dag paa det Grusomste myrdet en Constitutionel. J Cuenga kunde Biskoppen neppe holde Pøbelen fra at berøve ham Liget af en afdød Kanonicus, som Man holdt for liberal. J Cordova har Pøbelen paa den hell. Josephs Dag ombragt 7 Mennesker. J Valencia vedvare Henrettelserne; blandt de mange Arresterede befinder sig og den forhenværende Generalcapitain Marqvis af Almodovar. J en castiliansk Landsbye har Pøbelen brudt ind i Fængslet, befriet henved 20 Nationalmilier, der sad der, og indspærret 7 kongl. Frivillige i deres Sted. Alle 3 Diligencer, der nu fare i Spanien, ere udplyndrede paa deres sidste Reise. For at standse Urolighederne i Sevilla og Cordova, skal der sendes spanske Tropper derhen, som det hedder, 150 Livgarder. Afstraffelsen af Tyverier og Plyndringer er overdraget til Militaircommissionerne, og de af sige og den ene Dødsdom efter den Anden, hvoriblandt nær nes En over en 44aarig Kone, der havde stiaalet i et Vertshuus en Kobbermorter og en gammel Kjole.
Aalborgs Stifts Adresseavis, 1824-04-21
Jfølge engelske Blade skal Kongen egenhændig have skrevet til den engelske Konge for at bevæge ham til, hvad Ministeriet havde nægtet, at tage Deel i en Kongres angaaende Sydamerica, erklærende, at en længere Vægring i denne Henseende var at betragte, som en Deeltagelse for Rebellerne, hvorimod ved samtlige høie Magters Mægling den ulykkelige Adskillelse fra Moderlandet vistnok vilde blive afvendt. Svar herpaa skal allerede være afgaaet. Fra Østerrig, Frankerig og Rusland skulle Noterne denne Sag angaaende være ankomne til Madrid; og 400 Over- og Underofficerer være afsendte til Lima, som det, der endnu var Moderlandet meest hengivent. Saavel Gen. Qvesada, som Overpolitieintendanten Ar jona, have faaet Karl IIIs Orden; Brigaderen Santos Ladron har til Belønning for hans Troskab faaet Militair commanden i Pampelona. Grev Villle og Vicomte Chateaubriand i Paris have faaet den spanske Orden af det gyldne Vlies, hvormed de i Overværelse af alle denne Ordens Medlemmer i Paris ere blevne decorerede.
Aalborgs Stifts Adresseavis, 1824-04-21
Tyrkiet. Lord Byron skal have givet 1,4000,000, og hans Ven Walter Scott 120,000 Franker til Grækernes Understøttelse. Lord Byron, der klæder sig paa Græsk, er med et lidet Korps af 500 Mand, som han underholder paa egen Bekostning, og hvorved der befinder sig adskillige udmærkede europæiske Officerer, afmarscheret til det strængt blokerede Lepanto. De fleste Chefer for Civil og Militairøvrighederne ere komne sammen i Missolunghi til en Forsamling, hvori den militairiske Operationsplan for dette Aar skal udkastes. Ogsaa Maurocordato er indbuden dertil.
Aalborgs Stifts Adresseavis, 1824-04-21
Senaterne af Hydra, Jpsara og Spezzia have besluttet at kalde Eparcherne tilbage fra de mindre Øer og lade disse Øer regjere sig selv. Man er nemlig kommen efter, at Omkostningerne med at underholde Eparchen og hans Følge medtog Størstedelen af hvad der kom ind af Øen. For Fremtiden skal Overadmiralen ved hans aarlige Omreise hæve en Tribut af hine Øer. Et af Abulabud Pascha commanderet og fra Thessalien kommende Korps søgte at hæve Blocaden af Lepanto, men da det bemærkede de 2 græske Blocadecorpser, flygtede det tilbage til Thessalien. Albaneserne have tabt betydelig ved Desertion og i Nedrealbanien er udbrudt Pest. Det Samme er og Tilfældet i Moldau, men det strækker sig ikke hen til den østerrigske, men til den tyrkiske Grændse. Saavel fra østerrigsk, som preussisk Side er truffet Forholdsregler derimod.
Aalborgs Stifts Adresseavis, 1824-04-21
America. Fra St. Jago skrives, at den spanske Armee har den Plan at erklære sig uafhængig af Moderlandet. Peru, der ved et Slag er gaaet forloren for Patrioterne og som Man ved Vaabnenes Magt ikke troer at kunne erholde tilbage, vil Man nu paa en anden Maade søge at befrie fra spansk Overherredømme. Alle frie Provindser have nemlig forenet sig om, at sende Deputerede til den spanske Gouverneur af Peru, og byde ham 20 Mill. Dollars, hvis han vil rømme Landet. Med frygtsom Utaalmodighed seer Man Udfaldet af denne Sendelse imøde. Monteviden, der har overgivet sig til Brasilianerne, har fri Handel, men Pladsen mangler Penge. Jndianerne have gjort store Ødelæggelser i Buenos Ayres og have bortdrevet det meste Qvæg, saa at Man næste Aar ikke engang vil kunne udføre 200,000 Huder.
Aalborgs Stifts Adresseavis, 1824-04-21
Blandinger. I Petersborg har Man oprettet et Selskab under Navn af: russisk Sydvestcompagnie til at beseile det sorte Hav og Østersøen ved Kanalerne af Dnieper og Niemen. Den engelske Regjering har for 57000 Pd. St. kjøbt paa en Auction en Maleriesamling, der skal udgjøre Stammen, for Nationalgalleriet og bestaaer af 38 Stykker, hvoriblandt er 1 Raphael, 3 Corregio, 3 Titian, 2 Rubens, 3 var Dyk, 2 Rembrandt, 7 Hogarth etc. Hvert Malerie er i Gjennemsnit betalt med 15000 Pd. St. (en kongelig Betaling.)
Aalborgs Stifts Adresseavis, 1824-04-21
Til at understøtte Folkeskolerne i Jrland har Underhuset tilstaaet 22000 Pd. Bibelen, og den alene bestemmes til Underviisning saavel for katholske som protestantiske Børn.
Aalborgs Stifts Adresseavis, 1824-04-21
- Efterretningerne om begangne Mord i Jrland blive med hver Dag gyseligere.
Aalborgs Stifts Adresseavis, 1824-04-21
En stor Deel af Staden Rastenberg i det Weimarske, er den 23de f. M. tilintetgjort ved en frygtelig Jldebrand. J 20 Minuter laae 45 til 50 Huse og blandt dem Kirken og 3 Skoler i Aske.
Aalborgs Stifts Adresseavis, 1824-04-21
J Rom er Overrabbineren død, og skal have efterladt sig en stor Formue.
Aalborgs Stifts Adresseavis, 1824-04-21
Familien Jturbide er den 20de f. M. afreist fra Livorno til Engelland. Den franske Gesandt i Florents har nægtet dem Pas gjennem Frankerig og de maatte derfor forandre deres Reiseroute. Denne Familie har i Vinter ofte bivaanet de af Kjøbmændene i Livorno givne Fester og Baller.
Aalborgs Stifts Adresseavis, 1824-04-21
Adskillige Embedsmænd i de neapolitanske Provindser, have den senere Tid faaet endeel Breve, daterede fra Neapel, uden Navn og indeholdende en Mængde Ord uden Sammenhæng og Betydning. Man havde ingen god Troe til dem, men da Man undersøgte Kilden, hvorfra de kom, befandtes det, at de bleve indleverede paa Posthuset af En, der nylig var kommen ud af - Daarekisten.
Aalborgs Stifts Adresseavis, 1824-04-21
J Brügge er en Dagleier fra Landet og en Spindekone fra Ostende dømt til 5 Aars Arrest og 25 Fl. Mulkt Hver, foruden Procesomkostningerne, fordi de havde fralistet Adskillige af Ostendes Jndvaanere Penge, ved at mane dem Dievelen ud af Legemet.
Aalborgs Stifts Adresseavis, 1824-04-21
En Mand fra Massechusets i Nordamerica, William Leslie, har opfundet en Vandkikkert, der ustridig lover at blive til stor Nytte.
Aalborgs Stifts Adresseavis, 1824-04-21
Den hollandske Lærde Meermann van Dalems Bibliothek, bestaaende af 10,000 Bøger, og 1100 Haandskrivter, skal i denne Tid bortauctioneres.
Aalborgs Stifts Adresseavis, 1824-04-21
Fædrelandet.
Aalborgs Stifts Adresseavis, 1824-04-21
Kjøbenhavn. Ved Høiesteret er Arrestanten Chr. Rasmusen Fischer, af Frysenborg Grevskab, for begaaet Jndbrud og Tyverie, dømt til at stryges til Kagen og arbeide i Kjøbenhavns Fæstning hans Livstid.
Aalborgs Stifts Adresseavis, 1824-04-21
Paa den schulziske Boghandlings Forlag agter Professor Dr. Rasmussen at udgive en ny Oversættelse af tusinde og een Nat, efter den i Calcutta for første Gang trykte arabiske Text. Digteren Jngemann versificerer Sangene.
Aalborgs Stifts Adresseavis, 1824-04-21
Vor afdøde, i saa mange Henseender fortjente, Etatsraad og Professor Viborg har i denne Tid faaet et offentligt Mindemærke, bekostet af hans Lærlinge og Venner, og opsat paa det af ham selv valgte og med Popler omplantede Gravsted i Veterinairskolens Have paa Amager. Graven er siden omhegnet med et af Veterinairskolens Lærlinger smedet Jerngitter, og ved dens ene Ende et Monument opreist, der bestaaer i en anseelig 10 Fods høi Gravsteen i antik Form af bornholmsk Sandsteen, hvis ene Side oventil er prydet med et simpelt Basrelief, der betegner den Afdødes Videnskab og Kald som Dyrlægge, og passende Jndskrifter.
Aalborgs Stifts Adresseavis, 1824-04-21
J et seneste No. af "Skilderiet" opfordres atter Hovedstadens Handlende til at feire Børsens 200aarige Jubilæum, som indtræffer iaar. En Oppudsning baade udvendig og indvendig, og en Hovedreparation paa Taget foreslaaes fremfor Alt.
Aalborgs Stifts Adresseavis, 1824-04-21
J et Underviisningsinstitut her i Staden gaaer nu Pæn heden saavidt, at Børnene ei maae sige: "Du skal æd dit Brød i dit Ansigts Sved, men: "i dit Ansigts Transpiration. Skulde dette finde Efterligning i andre Skoler, da giver det grundet Haab om Sædelighedens alvorlige Forbedring hertillands. (Af Bladet Momus.
Aalborgs Stifts Adresseavis, 1824-04-21
Kjøbenhavns Torvepriser, den 9de April: Rug 2 Rbd. 4 Mk. 8 s. a 2 Rbd. 5 Mk. 8 s.; Hvede 4 Rbdlr. 2 Mk. a 5 Rbd. 1 Mk.; Byg 2 Rbd. 1 Mk. a 2 Rbd. 1 Mk. 8 s.; Havre 1 Rbd. 4 Mk. 8 s. a 2 Rbd.; Ærter 2 Rbd. 4 Mk. 8 s. a 3 Rbd. 3 Mk. Tønden. - Røget Flæsk 1 Rbd. 4 Mk. 8 s. a 2 Rbd.; Grønsaltet Flæsk 1 Rbd. 2 Mk. 12 s. a 1 Rbd. 3 Mk. 8 s. Lispundet.
Aalborgs Stifts Adresseavis, 1824-04-21
Ledige Embeder. Under det danske Cancellie: Herredsfoged og Skriver-Embedet i Leire Herred.
Aalborgs Stifts Adresseavis, 1824-04-21
Befordringer og Afgang. Under det danske Cancellie: Den 7de April er Exam juris A. F. Raasloff og Exam. juris H. P. Møller beskikkede til Procuratorer ved samtlige Retter i Siellands Stift, dog Høiesteret, Lands Over- samt Hof= og Stadsretten og de øvrige Retter for Kjøbenhavn derunder ikke indbefattede. Den 9de, Landvæsens-Commissair, Birkedommer og Skriver ved Ledreborg Birk samt Herredsfoged og Skriver i Leire Herred, P. Nørgaard, efter Ansøgning allernaadigst entlediget fra sidstnævnte hans Embede som Herredsfoged og Skriver i Leire Herred.
Aalborgs Stifts Adresseavis, 1824-04-21
Helsingøer. Krigsbriggen "Falster, commanderet af Capitain Lütken, har den 29de Marts stationeret sig som Vagtskib her i Sundet. - Natten til den 31te f. M. er en fra Kjøbenhavn til Norge med Stykgods lastet Nordbord, formedelst Tykning og Snee, som forhindrede Landkjending, strandet paa Ellekilde Rev, lidet neden for Hammermøllen; adskillige af de bjergede Vare, som vare beskadigede, ere ved Auction her bortsolgte. En Baad fra Læsøe, ladet med Sild fra Aalborg, siges at være strandet længere nede paa Kysten. Fra tvende for omtrent 14 Dage siden, ved Bornholm forliste engelske Skibe, er Besætningen, bestaaende af 17 Mand, i Dag hertil ankommen.
Aalborgs Stifts Adresseavis, 1824-04-21
J afvigte Uge dreve Tyvene ret deres Spil i Mariboe hos Hr. Kjøbmand Sidenius, Krøyer og Engberg. Hos Sidenius bleve de paa en vis Maade stækkede paa Halvveien, saa at de maatte tøfle af denne Gang med uforrettet Sag. Hos Hr. Kjøbmand Engberg derimod gjorde de deres Sager bedre. De brøde ind fra Gaarden, bragte med en Vognkjæp Lemmen fra Boutiquen og borttog alle de Kobberpenge, der fandtes i Skuffen, samt et Stk., Sirts og et Stk. Lærred m.m. Hos Kjøbmand C. Krøyer, derimod brøde de fra Gaden igjennem Vinduet ind i Forstuen, og derfra ilede de til Boutik Vinduerne; men da de vilde skyde dem i Veiret, blev en stor Deel Porcellain, Glas m.m., der stod paa en Hylde over Vinduerne ved Boutiquen, reent ramboulleret; herover bleve de saa for strækkede, at de ufortøvet toge Flugten. Ligeledes er samme Uge forøvet et betydeligt Tyverie i Kjøbmand Rønnes Boutik i Saxkjøbing. Hos Hr. Kjøbmand Bra brandt i Mariboe indfandt de sig ogsaa; men finge intet. Atter er i Tallotterie-Collectionen i Randers, ved den 1223de kjøbenhavnske Trækning, vundet en Terne paa Numrene 45, 67 og 89.
Aalborgs Stifts Adresseavis, 1824-04-21
Viborg. Ved Landsoverretten er den 1ste Marts inddømt Niels Jensen Hedegaard i Tugthuset til 2 Aars Forbedringshuusarbeide; han var tiltalt for Hestetyveri. Den 8de Marts inddømtes Oche Jørgensen Adrian i Aalborg. Arrest til Kjøbenhavns Rasphuus i 3 Aar formedelst anden Gang begaaet Tyveri. Samme Dag hjemvistes Sagen, anlagt mod Christen Jepsen Kudsk m. f. af Sønder Nissum, hvilke tiltaltes for begaaet Strandtyveri.
Aalborgs Stifts Adresseavis, 1824-04-21
Ligeledes Sagen anlagt mod Bjørn Johnsen og Lars Bertel Nielsen Dam af Læss, der tiltaltes for begaaet Tyveri Samme Dag tilkjendtes Niels Sørensen af Furbye Fængsel, paa Vand og Brød i 6 Gange 5 Dage. (Han var tiltalt for at have ladet en Døbeattest skrive, underskrive og forsegle, at have fremlagt den i Landmilitse=Sessionen i den Hensigt, derved at faae sin Søn fri for Krigstjenesten.)
Aalborgs Stifts Adresseavis, 1824-04-21
Den 15de Marts dømtes Lars Pedersen i Nykjøbing Arrest til at have sit Liv forbrudt formedelst forøvet mordisk Overfald paa Aftægtsmand Stephan Votborg.
Aalborgs Stifts Adresseavis, 1824-04-21
Den 22de Marts inddømtes Wogn Thomsen i Nibe Arrest til Kjøbenhavns Rasphuus i 5 Aar formedelst 3die Gang begaaet Tyveri.
Aalborgs Stifts Adresseavis, 1824-04-21
Samme Dag inddømtes Johan Frederik Vilhelm Læser i Fridericia Arrest til Kjøbenhavns Rasphuus i 4 Aar formedelst anden Gang begaaet Tyveri. Samme Dag idømtes Christen Christensen af Holmsland, 2 Gange Trende Sex Lod Sølv og ligeledes 2 Gange Trende 15 Lod Sølv til Deling paa den i Lovens 1244 fastsatte Maade, samt mortifiseredes hans Udladelser mod Sognefoged og Lægdsmand Jens Pugflod; alt formedelst begaaet Overfald paa Stædets Stævnevidner under Udførelsen af deres Bestilling.
Aalborgs Stifts Adresseavis, 1824-04-21
Skibe, ind- og udclarerede ved Aalborg Toldkammer.
Aalborgs Stifts Adresseavis, 1824-04-21
Den 17de April. Jndclarerede, Skipper H. Christensen fra Sæbye med Brænde. L. Larsen fra Østerriisøer med Trælast. N. Sørensen fra Helsingøer med Kartofler. J. Jensen fra Østerriisøer med Trælast. C. Christensen fra Sæbye med Brænde. N. Matzon fra Gothenborg med Schatouiller og Komoder. P. Mickelsen fra Warberg med nedslagne Tønder. C. Sørensen fra ditto med ballast. J. Thorst fra dito med dito. J. Clausen fra Kjøbenhavn med Salt og Stykgods. A. Andersen fra Brevig med Bræder. B. Henrichsen fra Østerriisøer med Trælast. - Udclarerede, Skipper J. Graven, til Kjøbenhavn med Havre og saltede Sild. J. M. Müller til Eckernførde med Bouteiller. A. K. Flørnes til Norge med Kornvare. A. Bornander til Gothenborg med saltede Sild. F. Kallesen til Kjøbenhavn med Havre, saltede Sild og gammelt Jern.
Aalborgs Stifts Adresseavis, 1824-04-21
Bekjendtgjørelser. At det behagede Gud, Søndagen den 11te om Aftenen, at bortkalde fra mig og 5 smaa Børn min gode og retskafne Kone, Marie Henriette, fød Dam, bekjendtgjøres herved sørgeligst for fraværende Slægt og Venner af Neesgaard den 12te April 1824. P. Jacobsen. Den 20de April blev afsagt Dom i Sagen, anlagt af mig mod Dansemester O. G. F. Bagge, hvorved han er tilpligtet at betale til Aalborg Byes Fattigkasse 5 Rbdl. Sølv, samt endvidere til Justitsfondet 5 Rbdl. Sølv. J det jeg anmælder dette, tilkjendegiver jeg tillige den Sagsøgte, at denne Dom ikke af mig appelleres. Rørdal den 21de April 1824. P. D. Faber.
Aalborgs Stifts Adresseavis, 1824-04-21
Skipper Jørgen Clausen afseiler til Kjøbenhavn den 23de April, medtager Passagerer. Lysthavende ville behage at melde sig hos Skipperen i Nygade eller paa Jagten ved store Brygge.
Aalborgs Stifts Adresseavis, 1824-04-21
Undertegnede agter om 14 Dage at afseile til Altona, medtager Fragtgods og Passagerer. Aalborg den 20de April 1824. P. Th. Berg.
Aalborgs Stifts Adresseavis, 1824-04-21
Skipper Søren Hoffmann, beliggende ved Toldboden, afseiler sidst i denne Uge til Kjøbenhavn, medtager Fragtgods og Passagerer.
Aalborgs Stifts Adresseavis, 1824-04-21
Jeg Undertegnede er flyttet fra Urbandsgade til Klosterjordet No. 205, og kan fra den 22de April af der erholdes hos mig alslags Bagning og Kogning. Johanne Calsen. Jeg seer mig høiligen nødsaget til at advare Alle og Enhver i Fremtiden fra at indlade sig i nogen Slags Handel med mit til Drik forfaldne Kone, da jeg i modsat Fald skal kræve Vedkommende til Ansvar for deres slette Forhold. Den 21de April 1824. Jacob Skibsbygger, ved Seiglflod.
Aalborgs Stifts Adresseavis, 1824-04-21
Afvigte Mandag Aften er fra Gravensgade igjennem Bispensgade over Broen ved Consul Wigelsens Gaard og hen adBrødregyden tabt en stor Guld Uhrnøgle med en rød Carniolsteen. Finderen erholder en passende Findeløn af Berg, Commandeersergeant.
Aalborgs Stifts Adresseavis, 1824-04-21
Kjøbenhavns hvidt Sand a 24 s. Tønden kan faaes ombord i Schaluppen Maria, beliggende i Consul Wigelsens Havn.
Aalborgs Stifts Adresseavis, 1824-04-21
Sæbeoplaget hos Lars Bøggild er nu igjen forsynet med frisk Sæbe, som udsælges i Fjerdinger og Ottinger. Løvetand, denne almeenyndede, sunde og velsmagende Kaffe, kan faaes for billig Priis hos Jens A. Nørgaard. Til 50 Stude kan erholdes Græs i denne Sommer ved Boller, i Vensyssel, naar man derom inden 8de Maj henvender sig paa Gaarden til Munk.
Aalborgs Stifts Adresseavis, 1824-04-21
Hos Snedker Carlsen er et Salsværelse med Spisekammer, Kjøkken og øvrige Bekvemmelighed strax at faae tilleie for en honet Familie. En Vognremice og Staldrum ligeledes tilleie. Det bliver bortleiet til det billigste mueligt. I Undertegnedes Boutique faaes til billigste Priser, bedste lybske Pølser, hollandsk Ost, smaae grønne Sveitzer=Oste, store tørre Kirsebær, Sago paa Flasker, syltet Jngefær, Confect Rosiner, Krakmandler, store nye Catrineblommer, samt alle Slags Urtekramvare m. m. F. J. Koefoed, Nyelig hjemkommen Østersøisk Hørfrøe faaes hos J. Johannsen.
Aalborgs Stifts Adresseavis, 1824-04-21
Nogle smaae Værelser for simple Familier ere til Leie til Paaske Fløttetid i Kattesundet No. 171.
Aalborgs Stifts Adresseavis, 1824-04-21
Auctioner. Løverdagen den 24de Dennes, om Formiddagen Kl. 10, lader Hr. Bregendahl, i Anledning af hans Bortflyttelse, ved offentlig Auction, som holdes i Sandhuset udenfor Vesterport, bortsælge, et Par Heste, 3 Arbeidsvogne, en Koe, noget Hestetøi, Spader, Skovle og andre Redskaber, samt noget Jndboe, bestaaende af Sengesteder, Kar og Kiøkkenredskaber m.v. Aalborg den 20de April 1824. Schmidt.
Aalborgs Stifts Adresseavis, 1824-04-22
Bidrag til det Danske Asiatiske Compagnies Historie.
Aalborgs Stifts Adresseavis, 1824-04-22
Efterat Hr. Etatsraad Thaarup i Dagen No. 17 har omtalt dette Kompagnie, hvis første Oprindelse hører til de evig glimrende Prydelser i Christian den Fjerdes Krone, bemærker han, hvormeget det i 20 Aar fra 1772-1792 har bidraget til Nationalvelstand, ved at øve og ernære 24500 Søfolk, udsende 40 Skibe til China og 110 til Ostindien, af 63130 Com. Læsters Drægtighed, med udgaaende Ladninger af Værdi 21 1/2 Million, og indgaaende Ladninger 71 1/2 Million. Den Kongelige Kasses Jndtægter har allene været 2 Millioner, og inddirekte Jndtægter af alle de Familier, der levede og ernæredes ved denne Handel, meget betydelige.